Sekolah Menengah Kebangsaan Bandar Seri Putra

Sejarah

Bandar Seri Putra yang dibangunkan oleh pemaju Bangi Heights Developments Sdn Bhd yang telah memperuntukkan tapak untuk pembinaan dua buah sekolah rendah dan dua buah sekolah menengah. SMKBSP pada awalnya dijadualkan siap pada Oktober 2009. Akibat beberapa faktor dan masalah kontraktor, kerja pembinaan hanya tamat pada Disember 2010.
Tuan Syed Ismail Syed Mohamad dan En Rozman Hj Abdul Kadir dilantik oleh Pejabat Pendidikan Daerah Hulu Langat (PPDHL) sebagai penjaga bagi memantau proses akhir pembinaan terutama dalam penyediaan sekolah untuk menerima kemasukan murid-murid sesi persekolahan 2011. 37 orang guru dihantar dalam proses penempatan guru pertama oleh PPDHL.
Sebelum pelantikan pengetua, pengurusan sekolah di bawah tanggungjawab dan kelolaan Tuan Syed Ismail sebagai Penolong Kanan, Puan Che Tom Ahmad sebagai PK Hal Ehwal Murid dan En sebagai PK Kokurikulum.
Kehadiran SMKBSP telah dinantikan sekian lama oleh bukan sahaja penduduk Bandar Seri Putra, malahan penduduk Bukit Mahkota dan Bangi Lama. Jumlah murid meningkat secara drastik dan kini mencapai sehingga 3000 orang pelajar.Sesi taklimat untuk ibu bapa dan penjaga bagi penubuhan Jawatankuasa Protem PIBG menyaksikan pelantikan Dato' Zakaria Hussin sebagai Pengerusi Jawatankuasa Protem PIBG.

Pencapaian Sekolah

Sekolah ini cemerlang dalam Badan Beruniform Pengakap,PBSM dan Silat.Guru Penasihat Pengakap ialah Pn.Naida Mohd Salleh,Pn.Noor Azura.Pn.Erdeywana Faridda selaku Ketua Penasihat PBSM dan Pn Noraizah sebagai Pegawai Teknik.Sementara itu, Silat pula dibimbing oleh Pn Faridah Abu Bakar,Pn.Mazirah dan Pn Suria Mohd Salleh.Pasukan Silat telah berjaya merangkul 2 pingat emas,2 perak dan 1 gangsa di Kejohanan Seni Silat MSSD Hulu Langat 2019 di bawah bimbingan Jurulatih En.Mohd Khairul bin Kamarulzaman.
Manakala,bagi badan beruniform Pengakap,Salah seorang pelajar sekolah ini juga telah mewakili Malaysia dalam perkhemahan Pengakap Jamboree sempadan Malaysia-Thailand 2019 selama 7 Hari 6 Malam.
Dalam bidang sukan pula,sekolah ini telah melahirkan 2 orang pelajar yang telah mewakili negeri dalam SUKMA (Sukan Malaysia) 2018,antaranya Abdul Azim dalam sukan Berbasikal dan Nur Airina Syahira dalam sukan Memanah.Pasukan memanah sekolah ini juga banyak menyumbang pingat dalam MSSD dan SUKSES (Sukan Selangor).Sebagai contoh,Hulu Langat telah meraih 1 Emas,1 Perak dan 1 Gangsa yang telah diraih oleh pelajar sekolah ini sendiri.
Sekolah ini juga menjadi Host School sejak tahun 2014 kepada Program Pertukaran Pelajar Antarabangsa (AFS Antarabudaya) yang mendapat sokongan padu KPM (Kementerian Pendidikan Malaysia) serta Ketua Pengarah SBP (Sekolah Berasrama Penuh) ,En.Aidi bin Jantan.Sekolah ini telah menerima pelajar yang berusia 15 hingga 17 tahun dari negara Jepun,Itali,Austria,Jerman,Sepanyol.Program AFS ini adalah penting sebagai wadah untuk menghubung manusia,berkongsi kebudayaan untuk membina persefahaman bagi membina dunia yang lebih aman.AFS di SMK Bandar Seri Putra di bawah seliaan GPKHEM bersama Unit Kaunseling SMKBSP dibantu oleh Bangi President Chapter, Sukarelawan AFS Berdaftar,Hosf Family, yang sentiasa proaktif dalam merealisasikan objektif organisasi AFS Malaysia yang jelas iaitu Connecting People,Sharing Culture.

Rumah Sukan

Harimau (Merah)
Seladang (Kuning)
Rajawali (Ungu)
Kijang (Hijau)
Helang (Biru)